**Ministru kabineta noteikumu projekta “Grozījumi Ministru kabineta 2015.gada 17.novembra noteikumos Nr.653 “Darbības programmas “Izaugsme un nodarbinātība” 2.2.1. specifiskā atbalsta mērķa “Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” 2.2.1.1. pasākuma “Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība” īstenošanas noteikumi”” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Ministru kabineta (turpmāk – MK) noteikumu projektu “Grozījumi Ministru kabineta 2015. gada 17. novembra noteikumos Nr. 653 “Darbības programmas “Izaugsme un nodarbinātība” 2.2.1. specifiskā atbalsta mērķa “Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” 2.2.1.1. pasākuma “Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība” īstenošanas noteikumi”” (turpmāk – MK noteikumu projekts) Vides aizsardzības un reģionālās attīstības ministrija (turpmāk – VARAM) ir izstrādājusi pamatojoties uz:1. Eiropas Savienības struktūrfondu un Kohēzijas fonda 2014.–2020. gada plānošanas perioda vadības likuma 20. panta 6. un 13. punktu;
2. [Valsts informācijas sistēmu likuma](http://likumi.lv/ta/id/62324-valsts-informacijas-sistemu-likums%22%20%5Ct%20%22_blank) 4. panta otro daļu;
3. MK 2017. gada 10. augusta rīkojuma Nr. 422 “Par darbības programmas “Izaugsme un nodarbinātība” 2.2.1. specifiskā atbalsta mērķa “Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” 2.2.1.1. pasākuma “Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība” un 2.2.1.2. pasākuma “Kultūras mantojuma digitalizācija” projektu iesniegumu atlases 2. kārtas projektu sarakstu Eiropas Savienības fondu 2014.-2020. gada plānošanas periodam“ (turpmāk – MK rīkojums Nr. 422) 2. punktu;
4. MK 2016. gada 10. februāra rīkojuma Nr. 136 “Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā” (turpmāk – MK rīkojums Nr.  136) 4.1 punktu.
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1) Ar MK rīkojuma Nr. 422 2. punktu VARAM ir uzdots sagatavot un līdz 2017. gada 1. oktobrim iesniegt MK kā MK lietu tiesību akta projektu par grozījumiem Ministru kabineta 2015. gada 17. novembra noteikumos Nr. 653 “Darbības programmas “Izaugsme un nodarbinātība” 2.2.1. specifiskā atbalsta mērķa “Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” 2.2.1.1. pasākuma “Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība” īstenošanas noteikumi” īstenošanas noteikumi” (turpmāk – MK noteikumi Nr.653) un tiesību akta projektu par grozījumiem Ministru kabineta [2016.](https://likumi.lv/ta/id/278255-darbibas-programmas-izaugsme-un-nodarbinatiba-2-2-1-specifiska-atbalsta-merka-nodrosinat-publisko-datu-atkalizmantosanas-pieaug...%22%20%5Cl%20%22n2016%22%20%5Ct%20%22_blank) gada [8.](https://likumi.lv/ta/id/278255-darbibas-programmas-izaugsme-un-nodarbinatiba-2-2-1-specifiska-atbalsta-merka-nodrosinat-publisko-datu-atkalizmantosanas-pieaug...%22%20%5Cl%20%22n8%22%20%5Ct%20%22_blank) marta noteikumos Nr.151 “Darbības programmas “Izaugsme un nodarbinātība” 2.2.1. specifiskā atbalsta mērķa “Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” 2.2.1.2. pasākuma ”Kultūras mantojuma digitalizācija” īstenošanas noteikumi”, paredzot finansējuma pārdali 2 100 000 *euro* apmērā no 2.2.1.2. pasākuma “Kultūras mantojuma digitalizācija” (turpmāk – 2.2.1.2. pasākums) uz 2.2.1.1. pasākumu “Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība” (turpmāk - 2.2.1.1. pasākums). Lai nodrošinātu MK rīkojuma Nr. 422 2. punkta izpildi, MK noteikumu projekts paredz palielināt 2.2.1.1. pasākuma kopējo finansējumu, vienlaikus tiek precizēts MK noteikumu Nr.653 8.5. apakšpunktā noteiktais finansējums, kas 2.2.1.1. pasākuma ietvaros ir pieejams līdz 2018. gada 31. decembrim, t.i., līdz Eiropas Komisijas lēmumam par snieguma ietvara izpildi.2) MK noteikumu Nr. 653 4. punkts nosaka, ka sarakstu ar pasākuma ietvaros atbalstāmajiem projektiem un to finansējuma apmēru pasākumam pieejamā finansējuma ietvaros valsts informācijas un komunikācijas tehnoloģiju (turpmāk – IKT) IKT pārvaldības organizācija (VARAM) iekļauj IKT mērķarhitektūrā un iesniedz apstiprināšanai MK, kā arī mērķarhitektūrā norāda programmas vadošo projektu. MK noteikumu Nr. 653 13.2. apakšpunkts nosaka, ka projekta iesniedzējs var pretendēt uz Eiropas Reģionālās attīstības fonda finansējuma saņemšanu, ja projekta iesniegumā norādītais projekts atbilst plānoto projektu sarakstam, kas noteikts MK rīkojumā, ar ko apstiprināta IKT mērķarhitektūra, un nepārsniedz minētajam projektam paredzētās maksimālās projekta kopējās attiecināmās izmaksas. Projekta iesniedzējs nodrošina, ka projekta iesniegums atbilst IKT mērķarhitektūrā iekļautajam projekta aprakstam, kas apstiprināts MK. Ar MK rīkojuma Nr. 136 4.1 punktu ir precizēta iepriekš minētā kārtība, nosakot, ka projekta aprakstu (IKT mērķarhitektūras versiju) MK kā MK lietu iesniedz tiešās pārvaldes iestāde, kuras padotībā ir projekta iesniedzējs vai kura pati ir projekta iesniedzēja, pirms tam projekta aprakstu saskaņojot ar Tieslietu ministriju, Finanšu ministriju, VARAM, Latvijas Pašvaldību savienību un Latvijas Lielo pilsētu asociāciju. MK noteikumu projekts paredz precizēt MK noteikumu Nr. 653 4. punktu un 13.2. apakšpunktu atbilstoši MK rīkojuma Nr. 136 4.1 punktam , kā arī, ņemot vērā, ka projektu saraksts uz MK netiek virzīts kā MK rīkojums par IKT mērķarhitektūras apstiprināšanu, bet kā atsevišķs tiesību akts. Papildus tiek precizēts MK noteikumu Nr.653 4. punkts, nosakot ka programmas vadošais projekts tiek norādīts jau attiecīgās programmas projektu detalizētajos aprakstos, nepieciešamības gadījumā veicot precizējumus jau saskaņotajos detalizētajos projektu aprakstos (tikai attiecībā uz projekta kā vadošā programmas projekta statusu), tādejādi samazinot administratīvo slogu, ņemot vērā, ka MK rīkojumi par projektu aprakstu apstiprināšanu uz MK tiek virzīti par katru projektu atsevišķi. 3) Saskaņā ar MK noteikumu Nr. 653 20.1. apakšpunktu projekta ietvaros ir attiecināmas projekta vadības izmaksas, kas radušās uz darba līguma vai uzņēmuma (pakalpojuma) līguma pamata, un saskaņā ar MK noteikumu Nr. 653 20.1.1 apakšpunktu projekta ietvaros ir attiecināmas projekta īstenošanas personāla atlīdzības izmaksas, kas radušās uz darba līguma pamata. Atbilstoši Finanšu ministrijas 2016. gada 15. jūlija vadlīniju 2.1. “Vadlīnijās attiecināmo un neattiecināmo izmaksu noteikšanai 2014.-2020. gada plānošanas periodā” 15.1. apakšpunktā noteiktajam tiešās attiecināmās personāla izmaksas ir arī projekta vadības un īstenošanas personāla atlīdzības izmaksas, kas rodas, ieceļot pretendentu valsts civildienesta ierēdņa amatā ar rīkojumu. Lai nodrošinātu, ka 2.2.1.1. pasākuma ietvaros ir attiecināmas projekta vadības un projekta īstenošanas personāla atlīdzības izmaksas, kas rodas ieceļot pretendentu valsts civildienesta ierēdņa amatā ar rīkojumu, MK noteikumu projekts paredz precizēt MK noteikumu Nr. 653 20.1. , 20.1.1apakšpunktu, kā arī 27. punktu.4) MK noteikumu Nr. 653 20.1.1 1. apakšpunktā ir noteikts, ka projekta ietvaros ir attiecināmas programmas ieviešanas koordinatora izmaksas, kas attiecināmas katras programmas vadošajā projektā programmu ieviešanas koordinācijai, taču šādas izmaksas nav attiecināmas valsts informācijas un komunikācijas tehnoloģiju pārvaldības organizācijas darbību ietvaros.2.2.1.1. pasākuma ietvaros tiek īstenots projekts “Publiskās pārvaldes informācijas un komunikāciju tehnoloģiju arhitektūras pārvaldības sistēma(1. kārta)” (turpmāk – PIKTAPS), ko īsteno VARAM kā valsts informācijas un komunikācijas tehnoloģiju pārvaldības organizācija, un līdz ar to uz minēto projektu ir attiecināms 20.1.1 1. apakšpunktā ietvertais izņēmums. VARAM skaidro, ka MK noteikumu Nr.653 anotācijas 1.pielikumā “2014.-2020.gada plānošanas perioda IKT arhitektūras pārvaldības apraksts” ir iekļauts 2014.-2020.gada plānošanas perioda IKT arhitektūras pārvaldības modelis, kas nosaka, ka projektu koordinācija 2.2.1. specifiskā atbalsta mērķa “Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” (turpmāk – SAM 2.2.1) ietvaros tiek veikta trīs līmeņos: IKT attīstības pasākumu portfeļa līmenī (turpmāk – protfeļa līmenis), programmu līmenī un projektu līmenī.PIKTAPS projekta ietvaros ir nodalītas funkcijas, ko VARAM veic kā valsts informācijas un komunikācijas tehnoloģiju pārvaldības organizācija, nodrošinot uzraudzību portfeļa līmenī, un funkcijas, ko tā veic projekta līmenī, nodrošinot centralizēto koplietošanas platformu izstrādi, kā arī nodrošinot centralizēto koplietošanas risinājumu projektējumu izstrādi, kuru IKT risinājumus plānots ieviest citu projektu ietvaros. 2014.-2020. gada plānošanas perioda IKT arhitektūras pārvaldības modelis tika izstrādāts pirms PIKTAPS projekta apraksta izstrādes un sākotnēji netika paredzēts, ka PIKTAPS projekta ietvaros būs nepieciešams īstenot koordināciju programmas līmenī – veicot pastiprinātu koordināciju starp ar PIKTAPS projektu saistītajiem projektiem, taču, ņemot vērā, ka PIKTAPS projekta ietvaros tiek nodrošināta ne tikai visu SAM 2.2.1. projektu uzraudzība, bet tiek veikta arī vairāku centralizētu koplietošanas platformu projektējumu izstrāde, kuru tehniskā izstrāde paredzēta citu projektu ietvaros, ir konstatēta vajadzība nodrošināt pastiprinātu koordināciju specifiski arī starp ar PIKTAPS saistītajiem projektiem, līdz ar to arī PIKTAPS projekta ietvaros ir nepieciešams attiecināt programmas ieviešanas koordinatora izmaksas. Ņemot vērā iepriekš minēto, MK noteikumu projekts paredz precizēt 20.1.1 1. apakšpunktu, svītrojot apakšpunktā iekļauto izņēmumu attiecībā uz valsts informācijas un komunikācijas tehnoloģiju pārvaldības organizācijas īstenoto projektu.Vienlaikus, 2.2.1.1. pasākuma ietvaros līdz šim izveidoto programmu skaits (divas) būtiski atpaliek no sākotnēji plānotā (vismaz 10), ņemot vērā atbildības apjomu, kas jāuzņemas par programmas koordināciju atbildīgajam projektam, līdz ar to radot risku, ka, nenodrošinot koordināciju starp savstarpēji atkarīgajiem projektiem, var tikt kavēta šo projektu savlaicīga un kvalitatīva īstenošana. Izvairoties no atkārtotām investīcijām līdzīgas funkcionalitātes, infrastruktūras vai pakalpojumu attīstībā, kas ir galvenais vienotās informācijas un komunikācijas tehnoloģiju ieguvums, tiek būtiski palielinātas atsevišķo projektu savstarpējās atkarības. Būtiskos (jeb koplietošanas) elementus attīstošie projekti uzņemas atbildību ne tikai par savu projektu, bet netieši arī par visu to projektu sekmīgu īstenošanu, kuri savu mērķu sasniegšanai plāno izmantot attiecīgos būtiskos (jeb koplietošanas) arhitektūras elementus. Daudzos gadījumos projektu ietvaros izstrādājamā būtisko arhitektūras elementu izstrāde un izmantošana ir savstarpēja, radot sarežģītas projektu savstarpējās atkarības, kuru sekmīgā pārvaldīšanā izšķiroša loma ir projektu (un it īpaši – būtisko arhitektūras elementu) attīstības savstarpējai koordinācijai, ko ir jāveic ne tikai VARAM kā valsts IKT pārvaldības organizācija līmenī, bet arī savstarpēji ciešāk saistīto (savstarpēji atkarīgo) projektu attīstības programmu līmenī. Neveicot projektu uzraudzību programmu līmenī, pastāv būtisks risks, ka tikai ar VARAM kā valsts IKT pārvaldības organizācijas resursu netiek nodrošināta pietiekama atsevišķo savstarpēji saistīto projektu koordinācija. Lai stimulētu programmas vadošos projektus uzņemties atbildību un nodrošināt nepieciešamās darbības programmas projektu sekmīgai koordinācijai, ir konstatēta nepieciešamība noteikt, ka programmas vadošajos projektos papildus noteiktajam projekta īstenošanas personāla atlīdzības izmaksu ierobežojumam ir attiecināmas programmas ieviešanas koordinatora izmaksas, līdz ar to MK noteikumu projekts paredz precizēt MK noteikumu Nr. 653 26. punktu, kā arī vienlaikus tiek precizēts 20.1.1 1. apakšpunkts, nosakot ierobežojumu minētajam izmaksu veidam.Papildus tam VARAM skaidro, ka programmas ieviešanas koordinators ir klasificējams kā projekta īstenošanas personāls nevis kā projekta vadības personāls, ņemot vērā, ka programmas ieviešanas koordinatora uzdevumi ir tieši saistīti ar projekta darbību īstenošanu – programmas ieviešanas koordinators nodrošina projektu saturisku koordināciju, piemēram, koordinējot tehnisko specifikāciju izstrādi dažādu saistīto projektu ietvaros. 5) Atbilstoši esošajai MK noteikumu Nr. 653 redakcijai jau šobrīd MK noteikumu Nr. 653 20.6.4., 20.6.5., 20.7. un 20.8. apakšpunkta ietvaros ir attiecināma skaitļošanas jaudu īres un augstākas pievienotās vērtības IKT ārpakalpojumu (t.s. “mākoņdatošanas” pakalpojumu) izmantošana.Veicot darbu pie SAM 2.2.1. detalizēto projektu aprakstu izstrādes un to saskaņošanas, kā arī ņemot vērā finansējuma saņēmēju jautājumus, ir konstatēta nepieciešamība precizēt iepriekš minēto izmaksu pozīciju formulējumus, lai nodrošinātu to korektu interpretāciju un vienlaikus veicinātu skaitļošanas jaudu īres un augstākas pievienotās vērtības IKT ārpakalpojumu (t.s. “mākoņdatošanas” pakalpojumu) izmantošanu SAM 2.2.1. projektu ietvaros. Savukārt MK noteikumu Nr. 653 20.7. apakšpunktā, kas ir attiecināms tikai uz projektiem, kuru ietvaros tiek attīsti koplietošanas IKT infrastruktūras pakalpojumi, ir konstatēta nepieciešamība atsevišķi izdalīt nosacījumu attiecībā uz skaitļošanas jaudu īri projekta īstenošanas laikā, lai veicinātu t.s. “hibrīda mākoņdatošanas” risinājumu attīstību.  “Hibrīda mākoņdatošanas” risinājumi zema datu apstrādes jaudu pieprasījuma laikā iztiek ar iekšējām – koplietošanas datu apstrādes jaudām, bet augsta pieprasījuma brīžos spēj piesaistīt papildus datu apstrādes jaudas no komerciāliem “mākoņdatošanas” pakalpojumu sniedzējiem.Ņemot vērā iepriekšminēto, MK noteikumu projekts paredz precizēt MK noteikumu Nr. 653 20.6.4., 20.6.5., 20.7. un 20.8. apakšpunktu, kā arī paredz papildināt MK noteikumu Nr. 653 20.7. apakšpunktu ar jaunu 20.7.6. apakšpunktu.Lai MK noteikumu Nr. 653 ietvaros nodrošinātu vienotu pieeju attiecībā uz uzturēšanas izmaksu attiecināmības periodu, MK noteikumu projekts paredz precizēt 20.6. apakšpunktu, nosakot, ka informācijas sistēmu ieviešanas izmaksas ir attiecināmas projekta īstenošanas laikā. Iepriekš minētais informācijas sistēmas ieviešanas izmaksu attiecināmības periods tiek precizēts, ņemot vērā Eiropas Savienības fondu 2007.-2013. gada plānošanas perioda pieredzi, kas liecina, ka projektu ietvaros darbības informācijas sistēmu ieviešanai produktīvā vidē tiek plānotas līdz projekta īstenošanas beigām, t.i. termiņš, līdz kuram informācijas sistēma tiek ieviesta produktīvajā vidē, sakrīt ar projekta īstenošanas termiņu. 6) MK noteikumu Nr. 653 20.7. apakšpunktā ir noteiktas tehniskās infrastruktūras un tās darbināšanai nepieciešamās ražotāja sērijveida programmatūras izmaksu pozīcijas, kas attiecināmas projektā, kura ietvaros tiek veidoti vai attīstīti koplietošanas IKT infrastruktūras pakalpojumi un finansējuma saņēmēja vai sadarbības partnera rīcībā ir koplietošanas pakalpojumu sniegšanai nepieciešamās kompetences un datu centra infrastruktūra, kuras paplašināšana ir ekonomiski pamatota. Veicot darbu pie SAM 2.2.1. detalizēto projektu aprakstu izstrādes un to saskaņošanas, lai novērstu normu neprecīzu interpretāciju, ir konstatēta nepieciešamība atsevišķi izdalīt izmaksu pozīciju, kas nosaka, ka attiecināma ir datu pārraides tīklu iekārtu iegāde datu savienojumu vai datu transformācijas pieslēguma loģiski vienotajam datu centram nodrošināšanai vai loģiski vienotā datu centra pakalpojumu nodrošināšanai, tādejādi detalizētāk norādot gadījumus, kad šādas izmaksas ir attiecināmas. Ņemot vērā iepriekšminēto, MK noteikumu projekts paredz papildināt MK noteikumu Nr. 653 20.7. apakšpunktu ar jaunu 20.7.5. apakšpunktu.7) Darbības programmā “Izaugsme un nodarbinātība” ir noteikts, ka SAM 2.2.1. ietvaros valsts publisko datu infrastruktūras darbības nodrošināšanai ir plānots attīstīt vienotu, atbilstoši mākoņdatošanas principiem organizētu publiskās pārvaldes centralizēto IKT platformu kompleksu. Balstoties uz koplietošanas IKT infrastruktūras un augstākas pievienotās vērtības koplietošanas pakalpojumu attīstību Latvijas publiskajā pārvaldē (t.sk. izmantojot iespējas, ko sniedz SAM 2.2.1. finansējums MK noteikumu Nr. 653 20.7. apakšpunkta kontekstā), kā arī skaitļošanas jaudu īres un augstākas pievienotās vērtības IKT ārpakalpojumu pieejamība IKT pakalpojumu tirgū, kļūst iespējami un lietderīgi projektu īstenotājiem jau projektu detalizēto aprakstu izstrādes fāzē norādīt attīstāmā risinājuma darbības nodrošinājumam plānoto IKT ārpakalpojumu sarakstu, kurā ir ietverami gan skaitļošanas jaudas īres, gan augstākas pievienotās vērtības IKT ārpakalpojumi.Izmantojamo IKT ārpakalpojumu plānošana jau risinājumu attīstības konceptuālās plānošanas (projekta detalizētā apraksta izstrādes) fāzē ir būtiska, lai nodrošinātu to, ka risinājums tiek projektēts un izstrādāts tā, lai tas spētu efektīvi izmantot pieejamos un plānotos IKT koplietošanas vai tirgū pieejamos IKT ārpakalpojumus atbilstoši projektu aprakstu ietvaros veiktajai skaitļošanas jaudu īres vai augstākas pievienotās vērtības koplietošanas un ārpakalpojumu izmantošanas iespēju analīzei. Ņemot vērā iepriekšminēto un to, ka ar MK rīkojuma Nr. 422 1. punktu ir apstiprināts SAM 2.2.1. 2. kārtas projektu saraksts, VARAM ir konstatējusi nepieciešamību MK noteikumos Nr. 653 noteikt papildu nosacījumus, kas finansējuma saņēmējiem jāņem vērā, izstrādājot 2. kārtas detalizētos projektu aprakstus. Līdz ar to MK noteikumu projekts paredz papildināt MK noteikumus Nr. 653 ar 37.1 , 37.2 un 37.3 punktu.8) MK noteikumu Nr. 653 39. punktā ietvertās normas korektai interpretācijai MK noteikumu projekts paredz to tehniski precizēt. Vienlaikus MK noteikumos Nr.653 termins “publiskais pakalpojums” tiek aizstāts ar terminu “valsts pārvaldes pakalpojums”. Privātpersona no valsts pārvaldes saņem pakalpojumu rezultātu, kas ir tiešs guvums, ko saskaņā ar ārējiem normatīvajiem aktiem sniedz valsts pārvaldes iestāde, īstenojot publiskās pārvaldes funkcijas un uzdevumus. Valsts pārvaldes pakalpojumu regulējums ir noteikts Ministru kabineta 2017. gada 4. jūlija noteikumos Nr. 399 “Valsts pārvaldes pakalpojumu uzskaites, kvalitātes kontroles un sniegšanas kārtība”, savukārt valsts pārvaldes pakalpojumu portāla Latvija.lv darbība ir noteikta ar Ministru kabineta 2017. gada 4. jūlija noteikumiem Nr. 400 “Valsts pārvaldes pakalpojumu portāla noteikumi”.7) Skaidrojam, ka VARAM sadarbībā ar Centrālo finanšu un līgumu aģentūru (turpmāk – CFLA) nodrošinās, ka visi projektu iesniedzēji tiek informēti par MK noteikumu projektā iekļauto grozījumu ietekmi uz 2.2.1.1. pasākuma ietvaros apstiprināto, iesniegto un plānoto projektu īstenošanu, kā arī nepieciešamības gadījumā tiks ierosināti grozījumi noslēgtajās vienošanās par projektu īstenošanu. Vienlaikus VARAM skaidro, ka grozījumi neattiecas uz jau veiktām izmaksām projektu ietvaros, t.sk. tiem nav projekta iesniedzējam nelabvēlīga ietekme. Ja pēc MK noteikumu projekta spēkā stāšanās, projektu iesniedzēji konstatēs nepieciešamību projekta iesniegumā detalizētāk uzskaitīt izmaksu pozīcijas vai iekļaut jaunas izmaksu pozīcijas, projektu iesniedzēji ierosinās grozījumus jau noslēgtajās vienošanās par projekta īstenošanu. Turklāt publiskajās tiesībās jaunā tiesību norma parasti ir piemērojama tiem apstākļiem, kas radušies pirms, bet turpinās pēc jaunās tiesību normas spēkā stāšanās (ievadītiem jeb turpinātiem apstākļiem), proti, jaunajai tiesību normai ir tūlītējs spēks. |
| 3. | Projekta izstrādē iesaistītās institūcijas | Projekts šo jomu neskar |
| 4. | Cita informācija | Nav |

|  |
| --- |
| II. Tiesību akta projekta ietekme uz sabiedrību, tautsaimniecības attīstībuun administratīvo slogu |
| Sabiedrības mērķgrupas, kuras tiesiskais regulējums ietekmē vai varētu ietekmēt | 2.2.1.1. pasākuma projektu iesniegumu iesniedzēji, to sadarbības partneri, CFLA. |
| Tiesiskā regulējuma ietekme uz tautsaimniecību un administratīvo slogu | Vērtējot MK projekta ietekmi uz administratīvajām procedūrām un to izmaksām, nav identificēts administratīvā sloga palielinājums ne potenciālajiem finansējuma saņēmējiem, ne Eiropas Savienības fondu vadībā iesaistītajām institūcijām, jo MK noteikumu projekts paredz pārdalīt finansējumu no 2.2.1.2. pasākuma uz 2.2.1.1. pasākumu (jauns finansējums netiek piesaistīts).  |
| Administratīvo izmaksu monetārs novērtējums | Projekts šo jomu neskar, jo projekta īstenotājam nerada papildu administratīvās izmaksas. |
| Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2017.gads** | **Turpmākie trīs gadi (*euro*)** |
| **2018.g.** | **2019.g.** | **2020.g.** |
| **saskaņā ar valsts budžetu kārtējam gadam** | **izmaiņas kārtējā gadā, salīdzinot ar valsts budžetu kārtējam gadam** | **izmaiņas, salīdzinot ar kārtējo 2017. gadu** | **izmaiņas, salīdzinot ar kārtējo 2017. gadu** | **izmaiņas, salīdzinot ar kārtējo 2017.gadu** |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi | x | 0 | 0 | 0 | 0 |
| 5. Precizēta finansiālā ietekme: | x | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Nav identificēta MK noteikumu projekta ietekme uz valsts un pašvaldību budžetiem, jo MK noteikumu projekts paredz pārdalīt finansējumu uz 2.2.1.1. pasākumu no 2.2.1.2. pasākuma (jauns finansējums SAM 2.2.1. netiek piesaistīts), līdz ar to kopējie budžeta izdevumi un budžeta ieņēmumi paliek nemainīgi. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Nav |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| Nepieciešamie saistītie tiesību aktu projekti | MK noteikumu projektu nepieciešams apstiprināt vienlaikus vai pēc MK noteikuma projekta “Grozījumi Ministru kabineta 2016. gada 8. marta noteikumos Nr. 151 “Darbības programmas “Izaugsme un nodarbinātība” 2.2.1. specifiskā atbalsta mērķa “Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” 2.2.1.2. pasākuma “Kultūras mantojuma digitalizācija” īstenošanas noteikumi”” apstiprināšanas MK. |
| Atbildīgā institūcija | VARAM |
| Cita informācija | Nav |

|  |
| --- |
| V. Tiesību akta projekta atbilstība Latvijas Republikas starptautiskajām saistībām |
| Projekts šo jomu neskar |

|  |
| --- |
| VI. Sabiedrības līdzdalība un komunikācijas aktivitātes |
| 1. | Plānotās sabiedrības līdzdalības un komunikācijas aktivitātes saistībā ar projektu | MK noteikumu projekts tiek virzīts kā MK lieta, tādēļ papildu sabiedrības līdzdalības un komunikācijas aktivitātes netiek veiktas. |
| 2. | Sabiedrības līdzdalība projekta izstrādē | MK noteikumu projekts tiek virzīts kā MK lieta, tādēļ papildu sabiedrības līdzdalības un komunikācijas aktivitātes netiek veiktas. |
| 3. | Sabiedrības līdzdalības rezultāti | MK noteikumu projekts tiek virzīts kā MK lieta, tādēļ papildu sabiedrības līdzdalības un komunikācijas aktivitātes netiek veiktas. |
| 4. | Cita informācija | Nav |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas | 2.2.1.1. pasākuma projektu iesniedzēji, to sadarbības partneri un CFLA. |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Nav plānota jaunu institūciju izveide, esošu institūciju likvidācija vai reorganizācija. |
| 3. | Cita informācija | Nav |

Iesniedzējs:

vides aizsardzības un

reģionālās attīstības ministrs K. Gerhards

Vīza:

valsts sekretārs R.Muciņš

Briņķe 66016716

ieva.brinke@varam.gov.lv